AJAVAATLEJAD Amir Tsarfati ja Jonathan Hessen
Shalom ja tere tulemast saatesarja Ajavaatlejad!
Olen Jonathan Hessen. Kanadast ühineb meiega Amir Tsarfati.
Kuidas läheb ja kuidas lähevad koosolekud?
Shalom, Jonathan! Tore taas näha.
Olen Edmontonis, Kanada lääneosas.
Tulin siia Montrealist, kus paljud palusid saata tervisi
Jonathanile ja TV7-le.
Nad jälgivad ja vaatavad teid seal.
Nii et edastan nüüd ametlikult ja avalikult nende tervitused.
Tervisi siitpoolt sinna samuti!
Meile on õnnistuseks, et nad jälgivad sedagi saadet!
Kutsume kohale ka Issanda.
Uurime täna meie Päästja ja Jumala Sõna.
Vestleme ka möödunud kuu sündmustest
ja nende tähendusest Piibli valguses. Kas palvetaksid?
Isa, täname Sind, et valitsed ja kõik on Sinu kätes.
Kuigi paljude meelest näib, et maailmas pole seadust ja korda
ning kõikjal on sõdu ja vägivalda, oled Sina siiski troonil.
Teame, et kõige selle taga on selle maailma valitseja,
ja ilma Sinu tundmiseta usu läbi Kristusesse,
ei suuda me mõista, mis on kogu mõistust ületav rahu,
isegi sellistel aegadel.
Täname selle eest, et võime Sulle ligineda
ja tulla kõige pühama armutrooni ette,
et saada armu, kui seda vajame.
Õnnista seda hetke, mil uurime su Sõna
ja maailma sündmusi,
näeme nende pidepunkte ning saame lootust ja lohutust.
Täname ja õnnistame Sind Iisraeli Püha, Jeesuse nimel.
Aamen ja aamen.
Tavaliselt alustame julgustava kirjakohaga Piiblist.
Kahjuks näeme täna kõikjal enda ümber
üksnes konflikte, vaidlusi ja väljakutseid
ning süngeid katastroofiennustusi.
Teame, et Jumal valitseb, aga vahel tahaks hüüda:
"Jumal, kus Sa oled? Kus Sind selles olukorras näha on?
Kuidas tegutseda selles olukorras nii,
et peegeldaksime Sind?"
Nagu enne lindistuse algust kokku leppisime,
alustame Habakuki raamatust.
Prohvet Habakuk oli väga tuntud isik,
kes peegeldas üsna huvitavalt, nagu varem mainisid,
oma ajastu reaalsust, mis meenutab praegusi olusid.
Võime leida sealt üsna palju analoogiaid oma ajaga.
Loen salmid 1-4 esmalt heebrea keeles.
Loe sina seejärel inglise keeles ja selgita veidi,
milline oli olukord siis ja kuidas Jumal Habakukile vastas.
Jumal on hea. Ta tunneb meid ja kuuleb meid.
Alustan heebrea keeles.
Habakuk 1:1-4: "Prohvet Habakuki nähtud ennustus:
"Kui kaua, Issand, pean ma appi hüüdma, ilma et sa kuuleksid?
Või sulle kisendama vägivalla pärast, ilma et sa aitaksid?
Miks sa lased mind näha nurjatust ja vaatad ise seda õnnetust pealt?
Hävitus ja vägivald on mu ees - on tulnud riid ja tõusnud tüli.
Seepärast on Seadus jõuetu ja õigus ei tule iial esile.
Sest õel piirab õiget - nõnda tekib väänatud õigus."
Loen inglise keeles.
Selle küsimuse esitab Habakuk Jumalale.
Ta räägib Issandaga ja esitab Talle küsimusi.
Ta näeb kõike vägivalda.
Ta tahab teada, miks Jumal seda lubab.
"Prohvet Habakuki nähtud ennustus:
'Kui kaua, Jehoova, ma pean appi hüüdma, ilma et sa kuuleksid?
Või sulle kisendama vägivalla pärast, ilma et sa aitaksid?
Miks sa lased mind näha nurjatust ja vaatad ise seda õnnetust pealt?
Hävitus ja vägivald on mu ees - on tulnud riid ja tõusnud tüli!
Seepärast on käsuõpetus jõuetu ja õigus ei tule iialgi esile!
Sest õel piirab õiget - nõnda tekib väänatud õigus!"
Võime selgelt näha, et ka prohvet on ainult inimene.
Ta näeb asju enda ümber nagu Taavetki.
Ka Taavet otsis aeg-ajalt Jumalat ja küsis: "Jumal, kus sa oled?
Vaenlane piirab mind." Ja Jumal oli alati kohal.
Jumalat ei häiri, et neid asju küsime,
peaasi et teame, et Teda tuleb kuulata ja kuulda.
Issand ju vastas Habakukile ja ütles: "Sest teie päevil tehakse tegu,
mida te ei usuks, kui sellest jutustataks."
Jumal ütleb: "Ma ei maga. Ma näen.
Kavatsen tegutseda. Peate uskuma, et kõigel on oma aeg."
Peame meeles pidama. Vägivald ja kõik see kurjus
on otsene patu tagajärg.
Kui Jumal lõi maailma, oli see täiuslik.
Jumal nägi, et see oli hea.
Ja siis tuli 1. Moosese 3 ja pattulangemine.
See algas vähesest. Aadam ja Eeva tegid vale valiku
ning sõid valest puust. Ei midagi muud.
Esimesest sõnakuulmatuse ja Issanda seaduse rikkumise patust
möödub vaid kolm peatükki, kui Piibel ütleb 1. Moosese 6:5:
"Kui Issand nägi, et inimese kurjus maa peal oli suur
ja kõik ta südame mõtlemised iga päev üksnes kurjad".
Järgneb Piibli kurvim salm, 1. Moosese 6:6:
"Siis Issand kahetses, et ta inimese oli teinud maa peale."
Patu otsese tulemusena
võib selgelt näha kurjust, vägivalda ja sõdu. Elame langenud maailmas.
Meil on probleem. Patt pole üksnes midagi vaimset.
Näeme ka patu füüsilisi ilminguid.
Kuid teame, et patuprobleem lahendati 2000 aasta eest,
ja see on meie ainus lootus.
Maailma, Iisraeli ja riikide lootus pole selle maailma süsteemis,
selle maailma valitsustes, relvajõududes või parlamentides
või maailma tervishoiuühendustes. Need ei aita patu üle võitu saada.
Võime püüda langetada temperatuuri 2 kraadi võrra, et maailm ei hävineks,
aga teame, kuidas kõik lõpeb. Kui me ei tule Issanda ette
ega toetu Temale, kes maksis meie pattude eest,
ega teeni Teda, kuskilt mujalt lootust ei leia.
Prohvet esitab häid küsimusi. Jumal annab äärmiselt häid vastuseid.
Ja igaüks, kes neid küsimusi esitab,
peaks saama usklikelt vastuse, et on lootus, elu ja tee,
ja et ainus lootus, elu ja tee on Messias Jeesus.
Tema suri meie eest, kandis meie patud
ning võitis patu ja selle tagajärjed ja surma.
Surm on kaotanud oma astla. Usk Jeesusesse toob igavese elu.
Näib, et alati kui inimkond teeb samme Jumalast eemale,
kurjus, vägivald ja viha kasvavad.
See johtub muidugi põhjustest ja tagajärgedest.
Vägivald sünnitab vägivalda, patt pattu.
Mainisid keelatud vilja. Mida patt tekitas? See lõi kiilu.
Aadam ja Eeva heideti Eedeni aiast välja.
See muutis inimese suhte Jumalaga
inimkonna seisukohast problemaatiliseks.
Aga Jeesuse Kristuse kaudu,
nagu äsja hästi selgitasid,
on suhe taastatud. Võime Talle armu kaudu läheneda.
Mitte tegude, vaid armu kaudu,
mis omakorda paneb meid igatsema Kristuse sarnasust
ja peegeldama oma tegude kaudu endi ümber Tema armastust.
Nagu tead, see vestlus,
mida Habakuk Issandaga peab, jätkub.
Talle ei meeldinud Jumala vastus, sest ta lõi kartma.
Ja peatükis 3 näeme Habakuki palvet.
Loen siit paar esimest salmi.
Või salmi 2: "Issand, ma olen kuulnud su sõnumit,
ma kardan su tegu, Issand. Aga lase see ligemail aastail sündida,
tee see ligemail aastail teoks ja mõtle oma vihas halastusele!"
Meie halastus on Päästja Jeesus.
Võime ringi vaadata või lugeda Ilmutusraamatut.
Võime ehmuda ja kartma lüüa.
Mõtleme kõigile sõdadele ja võime karta,
kuid meie pääste
on meie Issandas Jeesuses.
Vaadake, kuidas Habakuk oma raamatu lõpetas.
Ta alustas küsimustega, kuid lõpetas usuhümniga.
"Kuigi viigipuu ei õitse ja viinapuudel pole vilja,
õlipuu saak äpardub ja põllud ei anna toidust,
lambad ja kitsed kaovad tarast ja veiseid pole karjaaedades,
ometi rõõmustan mina Issandas, hõiskan oma pääste Jumalas.
Issand Jumal on minu jõud.
Tema teeb mu jalad emahirve jalgade sarnaseks
ja paneb mind käima mu kõrgustikel."
Nii peaksime meiegi lõpetama.
Usk ei põhine sellel, mida näeme, vaid nähtamatul.
See on usu olemus. Näeme palju halbu asju.
Seepärast tuleb kinnitada usk nähtamatutele tõotustele.
Mainisid varem kuningas Taavetit.
Oleme lugenud seda varemgi, kuid seda võiks lugeda iga kord.
Psalm 23. Loen heebrea keeles. Loe sina inglise keeles.
Ta rääkis karjaks olemisest
ja karjana teame:
"Issand on mu karjane, mul pole millestki puudust.
Haljale aasale paneb ta mind lebama, hingamisveele saadab ta mind;
tema kosutab mu hinge. Ta juhib mind õiguse rööbastesse oma nime pärast.
Ka kui ma kõnniksin pimedas orus, ei karda ma kurja,
sest sina oled minuga; su karjasekepp ja su sau, need trööstivad mind.
Sa katad mu ette laua mu vastaste silma all; sa võiad mu pead õliga,
mu karikas on pilgeni täis. Ainult headus ja heldus järgivad mind
kõik mu elupäevad ja ma jään Issanda kotta eluajaks."
Kaunis! Pane tähele salmis 4: "Ka kui ma kõnniksin pimedas orus,
ei karda ma kurja." Ta ei ütle, et kurjust pole.
Loen selle esmalt inglise keeles, sest kõik ei oska veel heebrea keelt.
"Jehoova on mu karjane, mul pole millestki puudust!
Haljale aasale paneb ta mind lebama, hingamiseveele saadab ta mind;
tema kosutab mu hinge!
Ta juhib mind õiguse rööbastesse oma nime pärast!
Ka kui ma kõnniksin surmavarju orus, ei karda ma kurja,
sest sina oled minuga; su kepp ja su sau, need trööstivad mind!
Sa katad mu ette laua mu vastaste silma all;
sa võiad mu pea õliga, mu karikas on üleni täis!
Ainult headus ja heldus järgivad mind kõik mu elupäevad
ja ma jään Jehoova kotta eluajaks!"
Siin näeb ajalikku, piiratud aspekti ja ka igaviku vaatevinklit.
Teistes psalmides küsib Taavet: "Miks on õelad edukad?
Miks neil kõik hästi läheb?" Aga siis tõdetakse,
et neid võib oodata igavene hukatus. Ajalikult võib ju hästi minna,
aga igaviku perspektiivist ootab neid hukatus.
Peame olema need,
kes elavad ajalikus maailmas igaviku perspektiivist.
Liigume päevakorras edasi.
Paljud on huvitatud
Piibli perspektiividest aktuaalsete sündmuste suhtes.
Alustame ühest eelmisel kuul kõlanud uudisest.
Selle järgi vähendab Venemaa Süürias oma vägesid.
Uudise avaldas esimesena
Hollandis ilmuv Moscow Times.
Raportis anti mõista, et Venemaa viib suure osa vägedest välja.
Kuulsime siiski, et taandumine puudutab vaid osa vägedest:
kogenud sõdureid, veterane ja palgasõdureid
vene eraomandis olevast Wagneri palgasõdurite armeest.
Vägesid viidi lisaks välja ka mujalt Lähis-Idast ja maailmast.
Aga kui vaadata Piibli perspektiivist
Iisraelist põhja poole ja--
Oled öelnud, et Venemaa osaleb viimases lahingus.
Kuidas see joondub praeguse olukorraga,
kui Venemaa on endiselt kohal, aga viib vägesid välja?
Nagu enne lindistust rääkisime,
tulevad Venemaa taandudes asemele iraanlased.
Näeme seega kaht asja. Venemaa on Süürias endiselt kohal.
Venemaal on seal mereväebaas ja lennuväebaas Khmeimimis.
Sul on õigus. Üsna suur hulk sõdureist on viidud mujale,
kuid maad võtavad iraanlased või Iraani-meelsed.
Venemaa on seega selgelt kohal,
aga Iraan kinnitab Süürias oma haaret.
Räägime sellest kindlasti hiljem veel.
Tahaksin aga meenutada, et sellest räägiti uudistes,
kuid räägiti sedagi, et Euroopa Liit püüab kiiresti Iisraeliga kokku leppida
Egiptuse kaudu kulgevates gaasitarnetes.
See tähendab, et venelastel on hea põhjus
mitte tahta regioonist lahkuda
ja mitte ka panna praeguse hetke valguses
suuri tulevikulootusi Iisraelile.
Venemaa teeb koostööd Iisraeliga siis,
kui see on tema huvides. Rahvuslikud huvid on kõigile tähtsad.
Kõnelused, millega Euroopa püüab vähendada sõltuvust
Venemaa gaasist ja naftast ning leida alternatiive, nagu Iisrael,
ei rõõmusta kuigivõrd Venemaa valitsust.
Ta ei näe Iisraeli valitsust nii hea sõbrana kui varem.
Kui uurime Piiblit ja räägime sõjast, millest räägib Hesekiel,
ning kus Roos ehk Venemaa ründab,
Piibel räägib konksust lõuas, millega ründajaid tõmmatakse.
See tähendab, et peab tulema mingi põhjus,
mille tõttu nad Iisraeli vastu tegutsema hakkavad.
Hetkel ei tee Iisrael midagi, mis Venemaad ärritaks.
Me isegi koordineerime Venemaaga oma tegevust Süürias.
Kuid gaasi müümine ja Venemaa majanduse kahjustamine
on asi, mis võib panna Venemaa Iisraeli vastu pöörduma.
See juhtub peagi. Ma ei tea täpsemalt. Ma pole prohvet.
Võime kõik näha, kuhu asjad liiguvad.
Praegu ei täida Vene baase Süürias rahuvalvejõud,
vaid iraanlased. Hesekieli sõnul osaleb selles rünnakus ka Iraan.
Kõik sobib kokku Piibli prohveteeringutega.
Vägede osaline väljaviimine appi Vene armeele Ukrainas
ei muuda lõpuks kuidagi Venemaa tegevust Iisraeli suhtes.
Asi pole ju selles, mitu sõdurit Venemaal Süürias on.
Asi on konksus, mis veab Venemaa Iisraeli kallale.
Konks pole mingi sõjaline tegevus. See on gaas ja nafta,
mis on Venemaale tähtsaks majanduse selgrooks.
Täpselt. Ja Iisrael on vaid üks piirkondi,
mis võivad olla alternatiivseks energiaallikaks Euroopale,
kes tahab vähendada sõltuvust Venemaa energiast.
Tuleb oodata, kuidas olukord areneb.
Minu arusaamise järgi oli raport kõnelustest EL-iga
veidi liialdatud, võrreldes tegelike sündmustega.
Ometi on see üks otseseid kõnelusi, mis hetkel käimas on.
Kreeka peaminister Kyriakos Mitsotakis
rääkis plaanist süvendada koostööd Iisraeli suunal
mh Iisraeli merealuse gaasi tarnimises
ja ka elektri edastamises Kreekast Küprose kaudu Iisraeli.
Tee oleks kahesuunaline, nii et Iisraeli energia
voolaks niiviisi mandri-Euroopasse.
Vaatame veel piirkonda meist põhja poole.
Mainisid, et iraanlaste võitlejad liiguvad Vene baasidesse.
Möödunud kuu jooksul,
teist korda pärast 2011. a alanud Süüria kodusõda,
julges Süüria president Bashar al-Assad Damaskusest lahkuda.
Ta läks Teherani, kus tegi kaks avaldust,
mida pean oluliseks. Esmalt väitis ta,
et Süüria ja Iraani koostöö Süüria piirides
on Süüria perspektiivist Iisraeli nõrgendanud.
Avalduses puudus reaalsustaju.
Teiseks õhutas al-Assad iraanlasi
Iraani-Süüria koostööd veelgi süvendama.
Kuidas näeb see välja Jumala Sõna perspektiivist?
Ja kas see võib käivitada kuidagi sündmusteahela,
mille tulemusel võiks Lähis-Idas kunagi mingi sõda puhkeda?
Kõik maad, kus Iraan haarde saab, muutuvad Iraani marionettideks.
Seda näeb Iraagis, Liibanonis ja Jeemenis.
Süürias juhtub sama,
sest kuna venelaste käed on tööd täis mujal
ja teiste asjadega, siis Iraan ei viivita,
vaid kaevub sügavamale Süüria territooriumile.
Süüria president oskab kaarti lugeda ja mõistab,
et Putin on liiga hõivatud mujal. Al-Assad teab,
et peab tugevdama liite teiste jõufaktoritega.
Ja Iraan on tähtis jõufaktor.
Miks ma seda ütlen? Sest kui kunagi rünnatakse Damaskust
ja see lakkab olemast linn, pole see rünnak vaid Süüria vastu.
Süüria on muide juba lakanud olemast suveräänne, iseseisev riik.
Selle asju otsustavad teised. Assad on vaid marionettvalitseja.
Kui Damaskus kunagi hävitatakse,
ei peeta seda enam rünnakuna Süüria vastu,
vaid nende maade vastu, kes seal nööre tõmbavad.
Olen öelnud kogu oma Piibli prohveteeringute teema õpetuse aja,
et ma ei usu, et Hesekieli sõda, kus osalevad Venemaa ja Iraan,
hakkaks tühjast-tähjast. Esmalt peab juhtuma Jesaja 17.
Ja seal prohveteeritakse, et Damaskus lakkab olemast.
Damaskus on maailma vanim järjepidevalt püsinud linn.
Selles pole kahtlustki. Seda pole iial täielikult hävitatud.
See on tuleviku prohveteering.
Usun, et mida kindlam Iraani haare seal on,
seda rohkem mõistetakse rünnakut Süüriasse rünnakuna Iraani vastu.
Ja see viib selleni, et Iraan ühineb
Iisraeli ründava koalitsiooniga.
Soovin, et asjad oleksid teisiti,
kuid tulevik Lähis-Idas ei näi kuigi helgena.
Läheneme keemispunktile. Seda näeb selgelt.
Ütlesid enne lindistust,
et kui me ei tee midagi nüüd, või kui asjasse ei sekkuta nüüd,
kui Iraani tuumaleping uuesti sõlmitakse,
on Iisraeli käed otsekui seotud ja ta ei saa midagi suurt teha.
See tähendab, et lähinädalail või kuudel,
sõltuvalt sellest, kui kiiresti Euroopa suudab läbi suruda lepingu,
mis kindlasti allkirjastatakse, püsib olukord pingeline
ning pingestub veelgi Iisraeli ja iraanlaste vahel.
Muidugi. Minu meelest oli huvitav kuulda seisukohta,
mida tutvustas Jordaania kuningas Abdullah II kahe nädala eest
Washingtonis tegutseva Hooveri Instituudi intervjuus.
Ta väljendas muret Iraani kaevumise pärast Süüriasse.
Ta ütles, et see tekitab rohkesti probleeme.
Ta mainis ka Venemaa taandumist.
Ja ei tohi unustada, et kui räägime Abdullah II-st,
siis ta on emiir Abdullah I pojapoja poeg ja nimekaim.
Emiir Abdullah I isa
oli Meka šarif Husain.
Hašimiidi monarhia valitses kunagi Saudi Araabiat.
Võimalik, et sellelgi on seos Piiblis räägituga.
Meil on jäänud veel 40 sekundit.
Mida ütleksid julgustuseks ja kuidas peaksime palvetama?
Nagu võime selgelt näha, on sõdu ja kuuldusi sõjast.
Jeesus nimetas neid lõpuaegade tunnusmärkideks.
Ta ütles, et see pole veel lõpp.
Aga kui sa pole Kristuse järgija,
ei leia sa siit maailmast kunagi rahu ega julgeolekut.
Kui tahad mõistust ületavat rahu ja igavest elu
ning tahad kaasa tulla, kui siit lahkutakse,
pane lootus Jeesusele. Tunnista oma patud.
Võta Ta vastu oma Issandaks. See on tähtsaim, mida iial teha võid.
Aamen. Ta on meie Rahuvürst. Aitäh, Amir.
Õnnistatud reisi seal Kanadas.
Loodetavasti kohtume peagi taas Iisraelis ja Jeruusalemmas.
Õnnistust! Aitäh, head vaatajad,
et jälgisite meie vestlust Amiriga.
Õnnistust! Kohtumiseni Ajavaatlejate saates! Shalom!
Tõlge: Monika Jaaguri